Diari Oficial de la Generalitat Valenciana


Sumari del DOGV 2916, del 27-01-1997 (1997/822326)

ACORD de 8 de octubre de 1996 de la Comissió Territorial d'Urbanisme d'Alacant, pel qual s'aprova definitivament el Pla Especial per a la creació de sòl dotacional, jardí urbà, en el nucli antic.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2916

Data del DOGV
:   27-01-1997

Secció del DOGV
:   ALTRES DISPOSICIONS

Número del document
:   1997/822326


Data del document
:   08-10-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 8 de octubre de 1996 de la Comissió Territorial d'Urbanisme d'Alacant, pel qual s'aprova definitivament el Pla Especial per a la creació de sòl dotacional, jardí urbà, en el nucli antic.  
La Comissió Territorial d'Urbanisme, en la sessió celebrada el dia 8 d'octubre de 1996, va adoptar l'acord següent:  
"Vist l'expedient de referència i basant-nos en els següents  
Antecedents de fet  
Primer  
L'Ajuntament, en la sessió plenària del dia 30 de maig de 1996, va acordar-ne l'aprovació provisional, després de complir els tràmits d'exposició pública, per mitjà dels anuncis apareguts en el Diari Oficial de la Generalitat Valenciana, de 12 d'abril de 1996, i en un periòdic d'àmplia difusió provincial el 15 de març de 1996. No s'hi van presentar al·legacions.  
Segon  
La documentació que integra l'expedient està formada per:  
- memòria i estudis complementaris  
- plànols d'informació  
- plànols d'ordenació  
- estudi economicofinancer  
Tercer  
Aquest expedient té com a finalitat la creació d'una àrea de sòl dotacional que pertany al sistema d'espais lliures com a jardí urbà.  
Es justifica la proposta en el progressiu abandonament i la deterioració consegüent d'una zona de sòl urbà qualificada de nucli antic residencial, clau 1.  
La zona afectada, delimitada pels carrers Armaris, Blasco, Sant Antoni i la resta de l'illa, té una superfície aproximada de 702 m2, està situada prop dels vessants del castell i té uns pendents prou pronunciats (plànol B.5).  
Consideracions tecnicojurídiques  
Primera  
La tramitació efectuada per l'Ajuntament es considera, en línies generals correcta, d'acord amb el que estableixen els articles del 38 al 43 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU).  
Segona  
La documentació presentada s'estima completa, de conformitat amb el que disposa l'article 27 del text legal abans esmentat, i ja que resulta procedent per al tràmit d'aprovació definitiva, en compliment de l'article 38.3 de la LRAU.  
Tercera  
Les determinacions d'aquest expedient es consideren en línies generals correctes, per la qual cosa no hi ha entrebancs a l'aprovació definitiva des de la perspectiva de les exigències de la política urbanística i territorial de la Generalitat, tal com recull l'article 40 de la LRAU.  
Quarta  
La Comissió Territorial d'Urbanisme és l'òrgan competent per a l'adopció d'aquest acord, a l'empara dels articles 39 i 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística i els articles 9 i 10 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.  
Vists els preceptes legals esmentats, la Llei de Règim Jurídic de les Administracions Públiques i del Procediment Administratiu Comú, i la resta de normativa aplicable, la Comissió Territorial d'Urbanisme acorda:  
Aprovar definitivament el Pla Especial per a la creació de sòl dotacional, jardí urbà, al nucli antic del municipi de Castalla.  
Contra aquest acord, que no exhaureix la via administrativa, es podrà interposar un recurs ordinari davant el conseller d'Obres Públiques, Urbanisme i Transports, en el termini d'un mes, segons disposen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú, i el 23.1 del Reglament dels Òrgans Urbanístics de la Generalitat Valenciana".  
Alacant, 8 d'octubre de 1996.- El president de la Comissió Territorial d'Urbanisme: Fernando Modrego Caballero.